बिटिआर नि गाहाय जानाय नि उनाव गिबि खेब नि थाखाय उदालगुरि जिला याव हरखाब नुजाथिदों, टांला याव जायगाफोरखौ नायदिंदों(टांला मिउनिसिपाल बर्ड आव), बिथाङा अरुनुदय स्किम जों लोगोसे गुबुन स्किम खौ बि टि आर आव बो जागायनायनि सोमोन्दै सावरायलायो होनना बिथाङा बुंदों, बेयाव ई एम आरो एम सि एल ए बिथांमोनाबो दंमोन। ई एम रन्जित बसुमतारि बिथांखौ रन्जन दैमारि बिथांनि उदां खालामनाय नि सोमोन्दै सोंनायाव बिथाङा सिं सिं नांगासिनो होनना बुंदों। साननै सिगाङाव अमित साह बिथांखौ लोगो हमदों होनना बुंदों, बेयावनो गोसोखांलाय होदोंमोन। जानुवारि नि गिबि सप्तायाव नो रन्जन दैमारि बिथां जों लोगोसे बिथांनि लोगोफोरखौ उदां खालामनायनि थाखाय मावनो गोनां खामानिफोरखौ मावनो थाखाय दिल्लि याव सावरायलायनो थांगोन होनना बुंदों। लोगोसे एन दि एफ बि फोरनि मदद, आरो दफा फोरखौ मावफुंनायनि सोमोन्दै बो सावरायलायगोन होनना बुंदों।